അകത്തായ കൌമാരക്കാരന് ജൂഡോ ജേതാവ് മൊബൈല് ഫോണ് ശീലവുമില്ല കൊണ്ടോട്ടി പ്രതിയെ പിടികൂടാന് കഴിഞ്ഞത് പോലീസിന്റെ നേട്ടം എം. മനോജ് കുമാര് ദേഹത്തെ മുറിവും വസ്ത്രത്തിലെ ചെളിയും കണ്ടപ്പോള് തന്നെ അസ്വഭാവിതക തെളിഞ്ഞു ചോദ്യശരങ്ങള്ക്ക് മുന്നില് കൌമാരക്കാരന് പതറുകയും ചെയ്തു ല്ലാം ആദ്യം നിഷേധിച്ച പ്രതിയ്ക്ക് അവസാനം എല്ലാം തുറന്നു പറയേണ്ടി വന്നു സ്കൂള് വിദ്യാര്ത്ഥിയായ പ്രതി പോലീസ് മണിക്കൂറുകള് കൊണ്ട് അകത്താക്കി. ഇത് കൊണ്ടോട്ടി പോലീസിന്റെ വലിയ നേട്ടവുമായി മലപ്പുറം: കൊണ്ടോട്ടി പീഡനശ്രമം തെളിഞ്ഞത് പോലീസ് നടത്തിയ ശാസ്ത്രീയ അന്വേഷണത്തിലൂടെ. പെണ്കുട്ടി പറഞ്ഞ മീശയും താടിയും ഇല്ലാത്ത ആള് എന്നതില് പിടിച്ചാണ് പോലീസ് അന്വേഷണം തുടങ്ങിയത്. പക്ഷെ ഒരിക്കലും അതൊരു പതിനഞ്ചുകാരന് ആകുമെന്ന് പോലീസ് കരുതിയതുമില്ല. പരിസരത്തുള്ളവരുടെ മൊഴിയും സിസിടിവി ദൃശ്യങ്ങളും എല്ലാം ശേഖരിച്ച ശേഷമാണ് കൌമാരക്കാരനിലേക്ക് പോലീസ് എത്തിയത്. വളാഞ്ചേരിയില് ആറുമാസത്തോളം സമയം എടുത്താണ് യുവതിയെ കൊലപ്പെടുത്തിയ പ്രതി അന്വറിനെ പോലീസ് കുരുക്കിയതെങ്കില്, യുവതിയെ ക്രൂരമായി ബലാത്സംഗം ചെയ്യാന് ശ്രമിച്ച കുട്ടിക്കുറ്റവാളിയെ കണിശമായ അന്വേഷണത്തിലൂടെ പോലീസ് മണിക്കൂറുകള് കൊണ്ട് അകത്താക്കി. ഇത് കൊണ്ടോട്ടി പോലീസിന്റെ വലിയ നേട്ടവുമായി. മൊഴിയിലെ അസ്വാഭാവികത കുരുക്കായി തനിക്കേറ്റ മുറിവും വസ്ത്രത്തിലെ ചെളിയും പട്ടി കടിക്കാന് ഓടിച്ചപ്പോള് പറ്റിയതാണ് എന്നാണ് കുട്ടി വീട്ടില് പറഞ്ഞത്. ഇതില് വീട്ടുകാര് അസ്വാഭാവികത കാണുകയും ചെയ്തിരുന്നു. അന്വേഷണത്തിനായി പ്രതിയുടെ വീട്ടില് എത്തിയപ്പോള് വസ്ത്രത്തില് ചെളി പറ്റിയതും ദേഹത്തിലെ മുറിവും കണ്ടപ്പോള് തന്നെ ആരാണ് പ്രതി എന്ന് പോലീസ് ഉറപ്പിച്ചിരുന്നു. കൌമാരക്കാരന് ആയതിനാല് പിതാവിനും മാതാവിനും ഒപ്പം നിര്ത്തിയാണ് പോലീസ് ചോദ്യം ചെയ്തത്. കുറ്റം സമ്മതിക്കാന് പ്രതി തയ്യാറായതേയില്ല. പക്ഷെ ചോദ്യങ്ങള്ക്ക് മുന്നില് പതറുകയും ചെയ്തു. എല്ലാം ആദ്യം നിഷേധിച്ച പ്രതിയ്ക്ക് അവസാനം എല്ലാം തുറന്നു പറയേണ്ടി വന്നു. മാതാപിതാക്കള് ആണെങ്കില് വലിയ ഷോക്കിലുമായി. മൂന്നു ആണ്കുട്ടികള് ഉള്ള കുടുംബത്തില് മൂന്നാമത് ആണ്കുട്ടിയാണ് ഇവന്. കൌമാരത്തില് തന്നെ ബലാത്സംഗ കേസില് അകപ്പെടുകയും ക്രൂരനായ ക്രിമിനലിനെപ്പോലെ പെരുമാറുകയും ചെയ്തു എന്നുള്ളത് മാതാപിതാക്കള്ക്കും അവിശ്വസനീയമായി. സ്വന്തമായി മോബൈല് ഫോണുമില്ല സ്വന്തമായി മോബൈല് ഫോണ് പോലും കൈവശമില്ലാത്ത കൌമാരക്കാരനാണ് പെണ്കുട്ടിയെ ക്രൂരന്മാരായ ക്രിമിനലുകളുടെ രീതിയില് ആക്രമിച്ചത്. സ്ഥിരമായി പ്രതി നടന്നുപോകുന്ന വഴിയാണിത്. അതുകൊണ്ട് തന്നെ പ്രദേശം മുഴുവന് ചിരപരിചിതവും. അതുകൊണ്ട് തന്നെയാണ് ചെറിയ മതിലിനപ്പുറമുള്ള അധികം ആളനക്കമില്ലാത്ത വാഴത്തോപ്പിലേക്ക് പെണ്കുട്ടിയെ പ്രതി എടുത്ത് വലിച്ചെറിഞ്ഞത്. ജൂഡോ മികവ് പ്രദര്ശിപ്പിച്ചത് ബലാത്സംഗം ചെയ്യാന് ജൂഡോ അഭ്യാസി ആയതിനാല് നല്ല കായികബലവുമുണ്ട്. ജൂഡോയില് ജില്ലാ ജേതാവുമാണ് പ്രതി. പെണ്കുട്ടി മെലിഞ്ഞ് ആരോഗ്യം കുറഞ്ഞതിനാല് പ്രതിയ്ക്ക് പെണ്കുട്ടിയെ പെട്ടെന്ന് ആക്രമിക്കാനും വലിച്ചെറിയാനും കഴിഞ്ഞു. ഭാഗ്യം കൊണ്ടും നടത്തിയ ചെറുത്ത് നില്പ്പിന്റെ ബലത്തിലുമാണ് യുവാവില് നിന്നും പെണ്കുട്ടി രക്ഷപ്പെട്ടത്. ആവും വിധം മാനഭംഗം ശ്രമം തടുത്ത പെണ്കുട്ടി യുവാവിനെ കഴിയുന്ന രീതിയില് ആക്രമിക്കാനും ശ്രമിച്ചു. ഇതാണ് പെണ്കുട്ടിയ്ക്ക് ഒപ്പം യുവാവിനും പരുക്കേല്ക്കാന് കാരണം. വഴിയില് കടന്നു പിടിച്ച് വലിച്ചിഴയ്ക്കല് വീട്ടില്നിന്ന് കൊട്ടൂക്കര അങ്ങാടിയിലേക്ക് പോകുന്നതിനിടെയാണ് ഉച്ചയ്ക്ക് പന്ത്രണ്ടേ മുക്കാലോടെ കൌമാരക്കാരന് യുവതിയെ ആക്രമിച്ചത്. ആളൊഴിഞ്ഞ വയലോരത്ത് കാത്തുനിന്ന അക്രമി വിദ്യാര്ഥിനിയെ കീഴ്പ്പെടുത്തി വയലിലെ വാഴത്തോട്ടത്തിലേക്കു പിടിച്ചുവലിച്ചു. കുതറിമാറി രക്ഷപ്പെട്ട പെണ്കുട്ടിയെ വീണ്ടും ആക്രമിച്ചു. മുഖത്തു കല്ലുകൊണ്ടിടിച്ചു പരിക്കേല്പ്പിച്ചു. ഷാള് വലിച്ചുകീറുകയും കൈകള് കെട്ടിയിടുകയും വായില് തുണി തിരുകുകയും ചെയ്തു. പീഡിപ്പിക്കാന് ശ്രമിച്ചതോടെ പെണ്കുട്ടി തൊട്ടടുത്ത വീട്ടിലേക്ക് ഓടിക്കയറുകയായിരുന്നു. പരിക്കേറ്റ പെണ്കുട്ടി കോഴിക്കോട് മെഡിക്കല് കോളേജ് ആശുപത്രിയിലാണ് പ്രവേശിപ്പിച്ചത്. പ്രതിയെ കോഴിക്കോട് വെള്ളിമാടുകുന്ന് ജുവനൈല് ഹോമിലാക്കിയിട്ടുണ്ട്.